

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 26.septembrī Nr.367

(protokols Nr.10, 7.p)

**Par Priekuļu novada pašvaldības dalību projekta “Starptautiskās konkurētspējas veicināšana Gaujas Nacionālā parka teritorijā” 2020. gadā**

Priekuļu novada pašvaldība izskata biedrības “Gaujas Nacionālā parka tūrisma biedrība” (turpmāk tekstā –Biedrība) aicinājumu turpināt dalību projektā “Starptautiskās konkurētspējas veicināšana Gaujas Nacionālā parka teritorijā” 2020. gadā.

Izvērtējot domes rīcībā esošo informāciju, konstatēts, ka Priekuļu novada pašvaldība no 2016.gada ir Biedrības dalībnieks un piedalās tās organizētājās aktivitātēs, tajā skaitā tūrisma izstādēs izveidojot kopēju stendu, drukāto materiālu izdošanā, apmācībās un citās aktivitātēs.

Provizoriskās projekta “Starptautiskās konkurētspējas veicināšana Gaujas Nacionālā parka teritorijā” izmaksas 2020.gadā katram partnerim ir 4800 EUR.

Likuma “Par pašvaldībām” 12.pants nosaka, ka pašvaldības attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju, citu valsts pārvaldes iestāžu, tiesas un citu pašvaldību kompetencē vai arī ja šāda darbība nav aizliegta ar likumu.

Likuma “Par pašvaldībām” 21.panta otrā daļa nosaka, ka domes darbībai un lēmumiem jābūt maksimāli lietderīgiem.

Tūrisma likuma 8.pants nosaka pašvaldību kompetenci tūrisma jomā, tajā skaitā panta 2.punkts nosaka, ka pašvaldības tūrisma jomā saskaņā ar teritorijas attīstības plānošanas dokumentiem nodrošina pasākumus tūrisma, tai skaitā kūrortu, attīstībai, kā arī vispusīgas un precīzas informācijas sniegšanu Latvijā un ārvalstīs par tūrisma iespējām, dabas dziednieciskajiem resursiem un kūrortu pakalpojumiem savā teritorijā, savukārt, panta 4.punkts nosaka, ka pašvaldības piedalās tūrisma informācijas centru, punktu un stendu izveidošanā un finansēšanā.

Ņemot vērā iepriekš minēto un pamatojoties uz likuma „Par Pašvaldībām” 12.pantu, 21.panta otro daļu, Tūrisma likuma 8.panta 2. un 4.punktu, *biedrības “Gaujas Nacionālā parka tūrisma biedrība”* aicinājumu un Tautsaimniecības komitejas 2019.gada 19. septembra atzinumu par lēmuma projektu (protokols Nr. 10) un Finanšu komitejas 2019.gada 23.septembra (protokols Nr. 10) atzinumu par lēmuma projektu, atklāti balsojot, PAR –14 (Elīna Stapulone, Juris Sukaruks, Baiba Karlsberga, Aivars Tīdemanis, Elīna Krieviņa, Jānis Mičulis, Mārīte Raudziņa, Arnis Melbārdis, Jānis Ročāns, Aivars Kalnietis, Māris Baltiņš, Sarmīte Orehova, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Piedalīties biedrības “Gaujas Nacionālā parka tūrisma biedrība” projektā “Starptautiskās konkurētspējas veicināšana Gaujas Nacionālā parka teritorijā” 2020. gadā;
2. Par lēmuma izpildi atbildīgo noteikt izpilddirektoru F. Puņeiko un tūrisma darba organizatori E.Tilaku;
3. Lēmuma izpildes kontrole finanšu jautājumos Finanšu un grāmatvedības nodaļai (vadītāja I.Rumba).

Domes priekšsēdētāja (paraksts) Elīna Stapulone